En statue av Ørnulf Bast er plassert som midtpunkt mellom forlagshusene til Aschehoug og Gyldendal på Sehesteds plass i Oslo.
**Ørnulf Bjarne Bast** (1907–1974) var en norsk billedhugger, maler og grafiker. Han var en av de ledende norske billedhuggere på 1900-tallet.

Utdannelse og arbeid
--------------------

Bast hadde sin utdannelse ved Kunstakademiet under blant annet professor Wilhelm Rasmussen. Han er representert med verker over hele Norge, samt i USA, Danmark, Frankrike og Canada. Bast er innkjøpt av alle Norges fremste samlinger, som for eksempel Nasjonalmuseet og Riksgalleriet. 
Studiereiser i Egypt, Marokko og Hellas har gitt innflytelser man bl.a. kan finne i ornamenter, farvebruk og klassiske motiver.
Fra tidlig alder ser vi at barn har vært en inspirasjonskilde, motivet finnes i monumenter, gallionsfigurer, fontener, relieff og frittstående skulpturer. Hans egne barn ble i stor grad brukt videre som modeller.
Hans sterke tilknytning til Stavern går tilbake til 1935, da han ble en del av det rike kunstnermiljøet på Citadelløya. Bast hadde permanent sommertilhold i Fuglevik ved Rakke fra 1947 og frem til sin død i 1974, hvor han også hadde sitt atelier.

Ørnulf Bast ble tildelt Kongens fortjenstmedalje i gull.

Han var gift med Lajla Theresia von Hanno (1921–2010) og paret hadde fire barn: Even Bast (1942–2008), Dyveke Bast (1948–), Iselin Bast, kunstner (1950–) og Hallstein Bast, politiker (1955–).

Verker (utvalg)
---------------

Borregaard-monumentet ble reist i Sarpsborg 1939. Granittstøtten har innhogde relieffer fra historien knyttet til Borregaard.
* Bjørnson-monumentet
* Bronseløvene utenfor Kunstnernes Hus, Oslo
* 1939: Borregaard-monumentet, Sarpsborg
* St. Hallvardbrønnen, Drammen
* Monumentet *Kongens nei*, Elverum
* Utvandrermonumentet ved Østbanestasjonen
* Skulpturen *To søstre* (Norge Takker Danmark 1940-1945), Eidsvoll Plads, København
* «Evig liv», Sehesteds plass i Oslo, oppført 1950 som Aschehougs gave til byen
* Krigsminnesmerket foran Stavern kirke
* *Stavernsgutten* i Kirkedammen, Stavern
* *Stavernspiken*
* Bystene av Herman Wildenvey og Einar Schøning, Stavern
* Flere kvinnefigurer

Bibliografi
-----------

I 1947 utga han «Nattsvermere», en spesiell bok i begrenset opplag, som var illustrert med hans egne originalraderinger. Senere ga Bast ut «Søvngjenger i barndommens hus» og «Blå morgenskyer» som også tok for seg den surrealistiske drømmeverden han var svært opptatt av i all sin kunst.

Referanser
----------

1. ↑   Artists of the World Online, AKL Online kunstner-ID 10108349[Hentet fra Wikidata]
2. 1 2   KulturNav, KulturNav-ID e32738fc-bea0-4e64-9e1a-42f3a731ea58, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6pp2php, besøkt 9. oktober 2017[Hentet fra Wikidata]
4. ↑  Skulpturer i Sarpsborg Arkivert 26. januar 2016 hos Wayback Machine.

Eksterne lenker
---------------

* (no) Offisielt nettsted Rediger på Wikidata

* (en) Ørnulf Bast – kategori av bilder, video eller lyd på Commons Rediger på Wikidata
* (no) Ørnulf Bast i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Store Danske Encyklopædi **·** Prabook **·** Nationalencyklopedin **·** Historisk befolkningsregister **·** Kunstindeks Danmark **·** VIAF **·** ULAN **·** KulturNav
 |